2009R0976 — LV — 28.12.2010 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

KOMISIJAS REGULA (EK) Nr. 976/2009

(2009. gada 19. oktobris),

ar kuru īsteno Eiropas Parlamenta un Padomes Direktīvu 2007/2/EK attiecībā uz tīkla pakalpojumiem







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2007. gada 14. marta Direktīvu 2007/2/EK, ar ko izveido Telpiskās informācijas infrastruktūru Eiropas Kopienā (INSPIRE) ( 1 ), un jo īpaši tās 16. pantu, tā kā: (1) Direktīvā 2007/2/EK noteikti vispārīgi principi, saskaņā ar kuriem Eiropas Kopienā izveido Telpiskās informācijas infrastruktūru. Dalībvalstīm ir jāizveido un jāpārvalda pakalpojumu tīkls tām telpisko datu kopām un pakalpojumiem, kuriem metadati ir izveidoti saskaņā ar minēto direktīvu. (2) Lai nodrošinātu šādu pakalpojumu saderību un izmantojamību Kopienas līmenī, tiem jānosaka tehniskās specifikācijas un minimālie veiktspējas kritēriji attiecībā uz tematiem, kas uzskaitītas Direktīvas 2007/2/EK I, II un III pielikumā. (3) Lai nodrošinātu, ka publiskajām iestādēm un trešām personām ir tehniski iespējams pievienot savas telpisko datu kopas un pakalpojumus tīkla pakalpojumiem, šiem pakalpojumiem ir jānosaka attiecīgas prasības. (4) Šajā regulā paredzētie pasākumi ir saskaņā ar atzinumu, ko sniegusi saskaņā ar Direktīvas 2007/2/EK 22. pantu izveidotā komiteja, tā kā: IR PIEŅĒMUSI ŠO REGULU.







1. pants

Priekšmets

Šajā regulā ir noteiktas prasības tīkla pakalpojumu izveidošanai un uzturēšanai, kā paredzēts Direktīvas 2007/2/EK 11. panta 1. punktā (turpmāk – “tīkla pakalpojumi”), un pienākumi saistībā ar šo pakalpojumu pieejamību dalībvalstu publiskajām iestādēm un trešām personām atbilstīgi minētās direktīvas 12. pantam.

2. pants

Definīcijas

Šajā regulā piemēro Komisijas Regulas (EK) Nr. 1205/2008 ( 2 ) pielikuma A daļā noteiktās definīcijas.

Piemēro arī šādas definīcijas:

1) “sākotnējā darbspēja” ir tīkla pakalpojuma spēja nodrošināt pilnīgu funkcionalitāti, negarantējot pakalpojuma kvalitāti atbilstīgi šīs regulas I pielikumā iekļautajiem noteikumiem vai nodrošināt visiem lietotajiem piekļuvi pakalpojumam caur INSPIRE ģeoportālu;

2) “veiktspēja” ir minimālais līmenis, kuru sasniedzot, uzskata, ka mērķis ir sasniegts, un tā norāda, cik ātri pieprasījumu var izpildīt INSPIRE tīkla pakalpojumā;

3) “kapacitāte” ir pakalpojuma vienlaicīgu pieprasījumu maksimālais skaits, kuriem garantē izpildi;

4) “pieejamība” ir varbūtība, ka tīkla pakalpojums ir pieejams;

5) “atbildes laiks” ir laiks, pēc kura pakalpojuma operācijas rezultātā ir saņemts rezultāta pirmais baits un kuru mēra pakalpojuma sniegšanas vietā dalībvalstī;

6) “pakalpojuma pieprasījums” ir atsevišķs pieprasījums izpildīt vienu INSPIRE tīkla pakalpojuma operāciju;

7) “INSPIRE metadatu elements” ir metadatu elements, kā noteikts Regulas (EK) Nr. 1205/2008 pielikuma B daļā;

8) “publicēt” ir operācija ar mērķi ievietot, dzēst vai atjaunināt INSPIRE metadatu elementus resursiem meklēšanas pakalpojumā;

9) “dabiska valoda” ir runas, rakstu vai zīmju valoda, kuru cilvēki izmanto vispārējai saziņai;

10) “vākt” ir darbība, lai no meklēšanas pirmpakalpojuma resursiem iegūtu metadatu elementus un lai ļautu izveidot, dzēst vai atjaunināt šo resursu metadatus meklēšanas mērķpakalpojumā;

11) “slānis” ir ģeogrāfiskas informācijas pamatvienība, kuru saskaņā ar EN ISO 19128 no servera var pieprasīt kā karti;

▼M1

12) “tiešās pieejas lejupielāde” ir lejupielādes pakalpojums, kas pēc vaicājuma dod piekļuvi telpisko datu kopās esošajiem telpiskajiem objektiem.

▼B

3. pants

Prasības tīkla pakalpojumiem

Tīkla pakalpojumi atbilst I pielikumā izklāstītajām pakalpojumu kvalitātes prasībām.

Turklāt katrs tīkla pakalpojumu tips atbilst šādām prasībām:

a) meklēšanas pakalpojumi atbilst II pielikumā izklāstītajām specifiskajām prasībām un raksturlielumiem;

b) skatīšanās pakalpojumi atbilst III pielikumā izklāstītajām specifiskajām prasībām un raksturlielumiem;

▼M1

c) lejupielādes pakalpojumi atbilst I un IV pielikumā izklāstītajām specifiskajām prasībām un raksturlielumiem;

d) transformācijas pakalpojumi atbilst I un V pielikumā izklāstītajām specifiskajām prasībām un raksturlielumiem.

▼B

4. pants

Piekļuve tīkla pakalpojumiem

1. Ne vēlāk kā 2011. gada 9. maijā dalībvalstis nodrošina meklēšanas un skatīšanās pakalpojumus ar sākotnējo darbspēju.

2. Ne vēlāk kā 2011. gada 9. novembrī dalībvalstis nodrošina meklēšanas un skatīšanās pakalpojumus atbilstīgi šai regulai.

▼M1

3. Ne vēlāk kā 2012. gada 28. jūnijs dalībvalstis nodrošina lejupielādes pakalpojumus ar sākotnējo darbspēju.

4. Ne vēlāk kā 2012. gada 28. decembris dalībvalstis nodrošina lejupielādes pakalpojumus atbilstīgi šai regulai.

5. Ne vēlāk kā 2012. gada 28. jūnijs dalībvalstis nodrošina transformācijas pakalpojumus ar sākotnējo darbspēju.

6. Ne vēlāk kā 2012. gada 28. decembris dalībvalstis nodrošina transformācijas pakalpojumus atbilstīgi šai regulai.

▼B

5. pants

Stāšanās spēkā

Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.

▼M1









I PIELIKUMS

PAKALPOJUMA KVALITĀTE

Lai izvairītos no kaskadēšanas efekta nelabvēlīgas ietekmes, trešo personu tīkla pakalpojumi, kas attiecināmi uz Direktīvas 2007/2/EK 12. pantu, netiek ietverti pakalpojumu kvalitātes novērtējumā.

Attiecībā uz veiktspēju, darbspēju un pieejamību izmanto šādus pakalpojuma kvalitātes kritērijus.

1. VEIKTSPĒJA

Normālie apstākļi ir periodi bez maksimumslodzēm. Tiem jābūt 90 % no kopējā laika.

Atbildes laikam sākotnējās atbildes nosūtīšanai uz meklēšanas pakalpojuma pieprasījumu normālos apstākļos jābūt ne lielākam par trim sekundēm.

Atbildes laikam sākotnējās atbildes nosūtīšanai uz pieprasījumu “iegūt karti” (Get Map Request) skatīšanās pakalpojumam 470 kilobaitu attēlam (piemēram, 800 × 600 pikseļi ar krāsu dziļumu astoņi biti) normālos apstākļos jābūt ne lielākam par piecām sekundēm.

Operācijai “iegūt lejupielādes pakalpojuma metadatus” (Get Download Service Metadata) atbildes laikam sākotnējās atbildes nosūtīšanai normālos apstākļos jābūt ne lielākam par 10 sekundēm.

Operācijām “iegūt telpisko datu kopu” (Get Spatial Data Set) un “iegūt telpisko objektu” (Get Spatial Object), kā arī vaicājumam, kas sastāv tikai no ģeogrāfiskā izgriezuma, atbildes laikam sākotnējās atbildes nosūtīšanai normālos apstākļos jābūt ne lielākam par 30 sekundēm, un pēc tam normālos apstākļos lejupielādes pakalpojums uztur ilgstošu atbildi ar ātrumu, kuram jābūt lielākam par 0,5 megabaitiem sekundē vai lielākam par 500 telpiskajiem objektiem (Spatial Objects) sekundē.

Operācijām “aprakstīt telpisko datu kopu” (Describe Spatial Data Set) un “aprakstīt telpisko objektu tipu” (Describe Spatial Object Type) atbildes laikam sākotnējās atbildes nosūtīšanai normālos apstākļos jābūt ne lielākam par 10 sekundēm, un pēc tam normālos apstākļos lejupielādes pakalpojums uztur ilgstošu atbildi ar ātrumu, kuram jābūt lielākam par 0,5 megabaitiem sekundē vai lielākam par 500 telpisko objektu (Spatial Objects) aprakstiem sekundē.

2. DARBSPĒJA

Meklēšanas pakalpojumam saskaņā ar pakalpojumu sniegšanas kvalitātes kritērijiem vienlaicīgi apkalpojamo pieprasījumu minimālajam skaitam jābūt 30 pieprasījumi sekundē.

Skatīšanās pakalpojumam saskaņā ar pakalpojumu sniegšanas kvalitātes kritērijiem vienlaicīgi apkalpojamo pieprasījumu minimālajam skaitam jābūt 20 pieprasījumi sekundē.

Lejupielādes pakalpojumam saskaņā ar pakalpojumu sniegšanas kvalitātes kritērijiem vienlaicīgi apkalpojamo pieprasījumu minimālajam skaitam jābūt 10 pieprasījumi sekundē. Vienlaicīgi apstrādājamo pieprasījumu skaits var būt ierobežots līdz piecdesmit.

Transformācijas pakalpojumam saskaņā ar pakalpojumu sniegšanas kvalitātes kritērijiem vienlaicīgi apkalpojamo pieprasījumu minimālajam skaitam jābūt pieci pieprasījumi sekundē.

3. PIEEJAMĪBA

Tīkla pakalpojuma pieejamības varbūtībai jābūt 99 % no laika.

▼B









II PIELIKUMS

MEKLĒŠANAS PAKALPOJUMI

A DAĻA

Meklēšanas kritēriji

Lai nodrošinātu atbilstību Direktīvas 2007/2/EK 11. panta 2. punktā noteiktajam meklēšanas kritēriju minimālajam kopumam, meklēšanas pakalpojums atbalsta meklēšanu ar INSPIRE metadatu elementiem, kas iekļauti šā pielikuma 1. tabulā.







1. tabula Minimālie meklēšanas kritēriji INSPIRE metadatu elementi Atslēgvārdi Atslēgvārds Telpisko datu un pakalpojumu klasifikācija (telpisko datu kopām un telpisko datu kopu grupām) Temata kategorija Telpisko datu un pakalpojumu klasifikācija (telpisko datu pakalpojumiem) Telpisko datu pakalpojumu tipi Telpisko datu kopu kvalitāte un validitāte Izcelsme Telpisko datu kopu kvalitāte un validitāte Telpiskā izšķirtspēja Atbilstības pakāpe īstenošanas noteikumiem, kas paredzēti Direktīvas 2007/2/EK 7. panta 1. punktā Specifikācija Atbilstības pakāpe īstenošanas noteikumiem, kas paredzēti Direktīvas 2007/2/EK 7. panta 1. punktā Pakāpe Ģeogrāfiskā atrašanās vieta Ģeogrāfiskais izgriezums Nosacījumi, kas attiecas uz piekļuvi telpisko datu kopām un pakalpojumiem un to lietošanu Piekļuves un lietošanas nosacījumi Nosacījumi, kas attiecas uz piekļuvi telpisko datu kopām un pakalpojumiem un to lietošanu Publiskās piekļuves ierobežojumi Publiskās iestādes, kas ir atbildīgas par telpisko datu kopu un pakalpojumu izveidošanu, pārvaldīšanu, uzturēšanu un izplatīšanu Atbildīgā persona Publiskās iestādes, kas ir atbildīgas par telpisko datu kopu un pakalpojumu izveidošanu, pārvaldīšanu, uzturēšanu un izplatīšanu Atbildīgās personas loma

Kā meklēšanas kritēriji ir pieejami arī šādi INSPIRE metadatu elementi vai elementu kopas:

a) resursa nosaukums;

b) resursa atreferējums;

c) resursa tips;

d) unikāls resursa identifikators;

e) laika piesaiste.

Tiek atbalstīti loģiskie un salīdzinājuma operatori, lai resursus varētu meklēt, kombinējot meklēšanas operatorus.

Tiek atbalstīts 2. tabulā iekļautais telpiskais operators, lai resursus varētu sameklēt, pamatojoties uz resursa ģeogrāfisko atrašanās vietu.







2. tabula Operatora nosaukums Īpašība Krusto Nosaka to, ka ģeogrāfiskā izgriezuma INSPIRE metadatu elementam jākrusto definēta interešu zona

B DAĻA

Operācijas

1. OPERĀCIJU SARAKSTS

Lai nodrošinātu atbilstību Direktīvas 2007/2/EK 11. panta 1. punktam, meklēšanas pakalpojums nodrošina šā pielikuma 3. tabulā iekļautās operācijas.







3. tabula Operācija Funkcija Iegūt meklēšanas pakalpojuma metadatus Nodrošina visu nepieciešamo informāciju par pakalpojumu un apraksta pakalpojuma spējas. Meklēt metadatus Operācija “meklēt metadatus” ļauj pieprasīt resursu INSPIRE metadatu elementus, pamatojoties uz vaicājuma formulējumu, ko iegūst no meklēšanas mērķpakalpojuma.

Lai nodrošinātu atbilstību Direktīvas 2007/2/EK 12. pantam, meklēšanas pakalpojums atbalsta šā pielikuma 4. tabulā iekļautās operācijas.







4. tabula Operācija Funkcija Publicēt metadatus Operācija “publicēt metadatus” ļauj rediģēt INSPIRE metadatu elementus resursos meklēšanas pakalpojumā (metadatu stūmējmehānismi vai vilcējmehānismi. Rediģēšana ir ievietošana, atjaunināšana un dzēšana. Saites meklēšanas pakalpojums Funkcija “saites meklēšanas pakalpojums” ļauj deklarēt meklēšanas pakalpojuma pieejamību resursu meklēšanai, izmantojot dalībvalsts meklēšanas pakalpojumu, vienlaicīgi saglabājot resursa metadatus īpašnieka atrašanās vietā.

Katras operācijas pieprasījuma un atbildes parametri papildina katras operācijas aprakstu un ir meklēšanas pakalpojuma tehniskās specifikācijas neatņemama sastāvdaļa.

2. OPERĀCIJA “IEGŪT MEKLĒŠANAS PAKALPOJUMA METADATUS”

2.1. Pieprasījums “iegūt meklēšanas pakalpojuma metadatus”

2.1.1. Pieprasījuma “iegūt meklēšanas pakalpojuma metadatus” parametri

Pieprasījuma “iegūt meklēšanas pakalpojuma metadatus” parametrs norāda “iegūt meklēšanas pakalpojuma metadatus” atbildes satura dabisko valodu.

2.2. “Iegūt meklēšanas pakalpojuma metadatus” atbilde

“Iegūt meklēšanas pakalpojuma metadatus” atbildē ietilpst šādas parametru kopas:

— meklēšanas pakalpojuma metadati,

— operāciju metadati,

— valodas.

2.2.1. “Meklēšanas pakalpojuma metadati” parametri

Meklēšanas pakalpojuma metadatu parametros ietilpst vismaz meklēšanas pakalpojuma INSPIRE metadatu elementi.

2.2.2. “Operāciju metadati” parametri

“Operāciju metadati” parametrs nodrošina metadatus par meklēšanas pakalpojuma īstenotajām operācijām. Šie metadatu parametri apraksta katru operāciju un vismaz:

1) “publicēt” metadatiem norāda, vai ir pieejams stūmējmehānisms, vilcējmehānisms vai abi;

2) apraksta katru operāciju, šādā aprakstā iekļaujot datu apmaiņas aprakstu un tīkla adresi.

2.2.3. Valodu parametrs

Nodrošina divus valodas parametrus:

— atbildes valodas parametrs, kas norāda dabisko valodu, kas izmantota “iegūt meklēšanas pakalpojuma metadatus” atbildes parametros,

— atbalstīto valodu parametrs, kurā iekļauts to dabisko valodu saraksts, kuras atbalsta meklēšanas pakalpojums.

3. OPERĀCIJA “MEKLĒT METADATUS”

3.1. Pieprasījums “meklēt metadatus”

Pieprasījumā “meklēt metadatus” ietilpst šādi parametri:

— valoda,

— vaicājums.

3.1.1. Valodas parametrs

Valodas parametrs norāda dabisko valodu, kas pieprasīta “meklēt metadatus” atbildes saturam.

3.1.2. Vaicājuma parametrs

Vaicājuma parametrā ietilpst meklēšanas kritēriju kopums, kā specificēts A daļā.

3.2. “Meklēt metadatus” atbilde

3.2.1. “Meklēt metadatus” atbildes parametrs

“Meklēt metadatus” atbildes parametrā ietilpst vismaz katra tā resursa INSPIRE metadatu elementi, kurš atbilst vaicājumam.

4. OPERĀCIJA “PUBLICĒT METADATUS”

Funkcija “publicēt metadatus” ļauj publicēt INSPIRE metadatu elementus resursiem meklēšanas pakalpojumā. Ir divi varianti:

— stūmējmehānisms: ir iespējams rediģēt to resursu INSPIRE metadatu elementus, kas pieejami no meklēšanas pakalpojuma,

— vilcējmehānisms: ļauj dalībvalsts meklēšanas pakalpojumam attālināti iegūt resursu INSPIRE metadatu elementus.

Jāatbalsta vismaz viens no minētajiem variantiem.

4.1. Stūmējmehānisms

4.1.1. Pieprasījums “rediģēt metadatus”

4.1.1.1. Pieprasījuma “rediģēt metadatus” parametrs

Pieprasījuma “rediģēt metadatus” parametrs nodrošina visu informāciju, kas pieprasīta par meklēšanas pakalpojumā ievietojamo, atjaunināmo vai dzēšamo resursu INSPIRE metadatu elementiem.

4.2. Vilcējmehānisms

4.2.1. Pieprasījums “vākt metadatus”

4.2.1.1. Pieprasījuma “vākt metadatus” parametrs

Pieprasījuma “vākt metadatus” parametrs nodrošina visu informāciju par attālo vietu, kurai jāizgūst resursu pieejamie metadati. Tajā ietilpst vismaz telpisko datu īpašpakalpojuma INSPIRE metadatu elementi.

5. OPERĀCIJA “SAITES MEKLĒŠANAS PAKALPOJUMS”

Operācija “saites meklēšanas pakalpojums” ļauj deklarēt šai regulai atbilstīgu meklēšanas pakalpojuma pieejamību resursu meklēšanai, izmantojot dalībvalsts meklēšanas pakalpojumu, vienlaicīgi saglabājot resursa metadatus īpašnieka atrašanās vietā.

5.1. “Saites meklēšanas pakalpojuma” pieprasījums

5.1.1. “Saites meklēšanas pakalpojuma” pieprasījuma parametrs

“Saites meklēšanas pakalpojuma” pieprasījuma parametrs nodrošina visu informāciju par šai regulai atbilstīgu publiskas iestādes vai trešās personas meklēšanas pakalpojumu, kas ļauj dalībvalsts meklēšanas pakalpojumam iegūt resursu metadatus, pamatojoties uz publiskas iestādes vai trešās personas meklēšanas pakalpojuma meklēšanas kritēriju kombināciju, un salīdzināt tos ar citu resursu metadatiem.









III PIELIKUMS

SKATĪŠANĀS PAKALPOJUMI

A DAĻA

Operācijas

1. OPERĀCIJU SARAKSTS

Lai nodrošinātu atbilstību Direktīvas 2007/2/EK 11. panta 1. punktam, skatīšanās pakalpojums nodrošina šā pielikuma 1. tabulā iekļautās operācijas.







1. tabula Operācija Funkcija Iegūt skatīšanās pakalpojuma metadatus Nodrošina visu nepieciešamo informāciju par pakalpojumu un apraksta pakalpojuma spējas. Iegūt karti Rezultāts ir karte ar ģeogrāfisku un tematisku informāciju, kas iegūta no pieejamajām telpisko datu kopām. Karte ir telpiski piesaistīts attēls.

Lai nodrošinātu atbilstību Direktīvas 2007/2/EK 12. pantam, skatīšanās pakalpojums atbalsta šā pielikuma 2. tabulā iekļautās operācijas.







2. tabula Operācija Funkcija Saites skatīšanās pakalpojums Ļauj publiskai iestādei vai trešai personai deklarēt skatīšanās pakalpojumu savu resursu aplūkošanai, izmantojot dalībvalsts skatīšanās pakalpojumu, vienlaicīgi saglabājot skatīšanās spēju publiskās iestādes vai trešās puses atrašanās vietā.

Katras operācijas pieprasījuma un atbildes parametri papildina katras operācijas aprakstu un ir skatīšanās pakalpojuma tehniskās specifikācijas neatņemama sastāvdaļa.

2. OPERĀCIJA “IEGŪT SKATĪŠANĀS PAKALPOJUMA METADATUS”

2.1. “Iegūt skatīšanās pakalpojuma metadatus” pieprasījums

2.1.1. Pieprasījuma “iegūt skatīšanās pakalpojuma metadatus” parametri

“Iegūt skatīšanās pakalpojuma metadatus” pieprasījuma parametrs norāda dabisko valodu, kādā pieprasīts “iegūt skatīšanās pakalpojuma metadatus” atbildes saturs.

2.2. “Iegūt skatīšanās pakalpojuma metadatus” atbildes parametri

“Iegūt skatīšanās pakalpojuma metadatus” atbildē ietilpst šāda parametru kopa:

— skatīšanās pakalpojuma metadati,

— operāciju metadati,

— valodas,

— slāņu metadati.

2.2.1. Skatīšanās pakalpojuma metadatu parametri

Skatīšanās pakalpojuma metadatu parametros ietilpst vismaz skatīšanās pakalpojuma INSPIRE metadatu elementi.

2.2.2. Operāciju metadatu parametri

Operāciju metadatu parametrs apraksta skatīšanās pakalpojuma operācijas, un tajā ietilpst vismaz datu apmaiņas apraksts un katras operācijas tīkla adrese.

2.2.3. Valodu parametri

Nodrošina divus valodas parametrus:

— atbildes valodas parametrs, kas norāda dabisko valodu, kas izmantota “iegūt pakalpojuma metadatus” atbildes parametros,

— atbalstīto valodu parametrs, kurā iekļauts to dabisko valodu saraksts, kuras atbalsta šis skatīšanās pakalpojums.

2.2.4. Slāņu metadatu parametri

Katram slānim nodrošina 3. tabulā uzskaitītos metadatu elementus.







3. tabula Metadatu elementi Apraksts Resursa nosaukums Slāņa nosaukums, kuru izmanto saziņā starp cilvēkiem, piemēram, slāņa norādīšanai izvēlnē Resursa atreferējums Slāņa atreferējums Atslēgvārds Papildu atslēgvārdi Ģeogrāfiskais izgriezums Minimālais slāņa aptvertās teritorijas izgriezuma taisnstūris visās atbalstītajās koordinātu atskaites sistēmās Unikāls resursa identifikators Slāņa izveidošanai izmantotā resursa unikāls resursa identifikators

Katram slānim nodrošina 4. tabulā uzskaitītos specifiskos parametrus.







4. tabula Parametrs Apraksts Nosaukums Harmonizēts slāņa nosaukums Koordinātu atskaites sistēmas To koordinātu atskaites sistēmu saraksts, kurās slānis ir pieejams. Stili Slānim pieejamo renderēšanas stilu saraksts. Stils sastāv no nosaukuma un unikāla identifikatora. Apzīmējumu URL Katra stila, valodas un dimensiju pāra apzīmējuma atrašanās vieta. Dimensiju pāri Norāda atbalstītos divdimensiju asu pārus daudzdimensiju telpisko datu kopām un telpisko datu kopu sērijām.

3. OPERĀCIJA “IEGŪT KARTI”

3.1. Pieprasījums “iegūt karti”

3.1.1. Pieprasījuma “iegūt karti” parametri

Nodrošina 5. tabulā uzskaitītos pieprasījuma “iegūt karti” parametrus.







5. tabula Parametrs Apraksts Slāņi Kartē iekļaujamo slāņu nosaukumu saraksts. Stili Katram slānim izmantojamo stilu saraksts. Koordinātu atskaites sistēma Kartes koordinātu atskaites sistēma. Izgriezums Divdimensiju kartes 4 stūru koordinātes izraudzītajam dimensijas pārim un izraudzītajā koordinātu atskaites sistēmā. Attēla platums Kartes platums pikseļos Attēla augstums Kartes augstums pikseļos Attēla formāts Izvadītā attēla formāts Valoda Atbildei izmantojamā valoda Dimensiju pāris Kartei izmantojamā divdimensiju ass Piemēram, ģeogrāfiskā dimensija un laiks

4. OPERĀCIJA “SAITES SKATĪŠANĀS PAKALPOJUMS”

4.1. “Saites skatīšanās pakalpojuma” pieprasījums

4.1.1. “Saites skatīšanās pakalpojuma” pieprasījuma parametrs

Saites skatīšanās pakalpojuma parametrs nodrošina visu informāciju par šai regulai atbilstīgu publiskās iestādes vai trešās personas skatīšanās pakalpojumu, kas ļauj dalībvalsts skatīšanās pakalpojumam iegūt karti no publiskās iestādes vai trešās personas skatīšanās pakalpojuma un salīdzināt to ar citām kartēm.

B DAĻA

Citi raksturlielumi

Skatīšanās pakalpojumam ir šādi raksturlielumi:

1. Koordinātu atskaites sistēmas

Slāņiem ir jābūt vienlaicīgi aplūkojamiem, izmantojot vienu koordinātu atskaites sistēmu, un skatīšanās pakalpojumam ir jāatbalsta vismaz Direktīvas 2007/2/EK I pielikuma 1. punktā norādītās koordinātu atskaites sistēmas.

2. Attēla formāts

Skatīšanās pakalpojumam jāatbalsta vismaz viens no šādiem attēla formātiem:

— PNG (Portable Network Graphics) formāts,

— nesaspiests GIF (Graphics Interchange Format).

▼M1









IV PIELIKUMS

LEJUPIELĀDES PAKALPOJUMI

A DAĻA

Lejupielādes operācijas

1. OPERĀCIJU SARAKSTS

Lai lejupielādes pakalpojums atbilstu Direktīvas 2007/2/EK 11. panta 1. punkta c) apakšpunktā noteiktajām prasībām, tam jānodrošina vismaz šā pielikuma 1. tabulā norādītās operācijas.







1. tabula Operācija Loma “Iegūt lejupielādes pakalpojuma metadatus” (Get Download Service Metadata) Sniedz visu nepieciešamo informāciju par pakalpojumu, pieejamām telpisko datu kopām un apraksta pakalpojumu. “Iegūt telpisko datu kopu” (Get Spatial Data Set) Operācija “iegūt telpisko datu kopu” (Get Spatial Data Set) ļauj izdarīt telpisko datu kopas izguvi. “Aprakstīt telpisko datu kopu” (Describe Spatial Data Set) Šī operācija izdod visu telpisko datu kopas telpisko objektu tipu aprakstu. “Saistīties ar lejupielādes pakalpojumu” (Link Download Service) Dod iespējas publiskai iestādei vai trešai personai sniegt paziņojumu par lejupielādes pakalpojuma pieejamību telpisko datu kopu vai attiecīgi telpisko objektu lejupielādei gadījumos, kad tas iespējams, izmantojot dalībvalsts lejupielādes pakalpojumu, vienlaicīgi saglabājot lejupielādes iespējas šīs publiskās iestādes vai trešas personas atrašanās vietā.

Visu operāciju pieprasījuma un atbildes parametri papildina katras operācijas aprakstu un ir lejupielādes pakalpojuma tehniskās specifikācijas sastāvdaļa.

2. OPERĀCIJA “IEGŪT LEJUPIELĀDES PAKALPOJUMA METADATUS” (GET DOWNLOAD SERVICE METADATA)

2.1. Pieprasījums “iegūt lejupielādes pakalpojuma metadatus” (Get Download Service Metadata)

2.1.1. Pieprasījuma “iegūt lejupielādes pakalpojuma metadatus” (Get Download Service Metadata) parametrs

Pieprasījuma “iegūt lejupielādes pakalpojuma metadatus” (Get Download Service Metadata) parametrs norāda dabīgo valodu, kas izmantojama “iegūt lejupielādes pakalpojuma metadatus” (Get Download Service Metadata) atbildei pēc satura.

2.2. Atbilde “iegūt lejupielādes pakalpojuma metadatus” (Get Download Service Metadata)

Atbildē uz “iegūt lejupielādes pakalpojuma metadatus” (Get Download Service Metadata) ir šādas parametru kopas:

— lejupielādes pakalpojuma metadati (Download Service Metadata),

— operāciju metadati (Operations Metadata),

— valodas (Languages),

— telpisko datu kopu metadati (Spatial Data Sets Metadata).

2.2.1. Parametrs “lejupielādes pakalpojuma metadati” (Download Service Metadata)

Parametrs “lejupielādes pakalpojuma metadati” (Download Service Metadata) satur vismaz lejupielādes pakalpojuma INSPIRE metadatu elementus.

2.2.2. Parametrs “operāciju metadati” (Operations Metadata)

Parametrs “operāciju metadati” (Operations Metadata) sniedz informāciju par lejupielādes pakalpojuma īstenotajām operācijām. Tajā jābūt vismaz katras operācijas aprakstam, vismaz apmainīto datu aprakstam un tīkla adresei.

2.2.3. Parametrs “valodas” (Languages)

Jābūt diviem valodas parametriem:

— atbildes “valodas” (Language) parametrs, kas norāda dabīgo valodu, kas izmantota Get Download Service Metadata atbildes parametros,

— parametrs “atbalstītās valodas” (Supported languages), kas satur to dabīgo valodu uzskaitījumu, kuras lejupielādēšanas pakalpojums atbalsta.

2.2.4. Parametri “telpisko datu kopu metadati” (Spatial Data Sets Metadata)

Par pieejamajām telpisko datu kopām jāsniedz INSPIRE metadatu elementi. Bez tam par katru telpisko datu kopu jānorāda pieejamās koordinātu atskaites sistēmas, kas minētas Regulā (ES) Nr. 1089/2010.

3. OPERĀCIJA “IEGŪT TELPISKO DATU KOPU” (GET SPATIAL DATA SET)

3.1. Pieprasījums “iegūt telpisko datu kopu” (Get Spatial Data Set)

Pieprasījumā “iegūt telpisko datu kopu” (Get Spatial Data Set) ir šādi parametri:

— valoda (Language),

— telpisko datu kopas identifikators (Spatial Data Set Identifier),

— koordinātu atskaites sistēma (Coordinate Reference System).

3.1.1. Parametrs “valoda” (Language)

Parametrs “valoda” (Language) norāda dabīgo valodu, kas pieprasīta telpisko datu kopai.

3.1.2. Parametrs “telpisko datu kopas identifikators” (Spatial Data Set Identifier)

Parametrs “telpisko datu kopas identifikators” (Spatial Data Set Identifier) satur telpisko datu kopas unikālo resursa identifikatoru (Unique Resource Identifier).

3.1.3. Parametrs “koordinātu atskaites sistēma” (Coordinate Reference System)

Parametrs “koordinātu atskaites sistēma” (Coordinate Reference System) satur vienu no pieejamajām koordinātu atskaites sistēmām, kas iekļautas 2.2.4. punktā minētajā koordinātu atskaites sistēmu uzskaitījumā.

3.2. Atbilde “iegūt telpisko datu kopu” (Get Spatial Data Set)

3.2.1. Atbildes “iegūt telpisko datu kopu” (Get Spatial Data Set) parametrs

Atbildes “iegūt telpisko datu kopu” (Get Spatial Data Set) parametram jābūt pieprasījumā norādītajai telpisko datu kopai pieprasītajā valodā un pieprasītajā koordinātu atskaites sistēmā.

4. OPERĀCIJA “APRAKSTĪT TELPISKO DATU KOPU” (DESCRIBE SPATIAL DATA SET)

4.1. Pieprasījums “aprakstīt telpisko datu kopu” (Describe Spatial Data Set)

Pieprasījumā “aprakstīt telpisko datu kopu” (Describe Spatial Data Set) ir šādi parametri:

— valoda (Language),

— telpisko datu kopas identifikators (Spatial Data Set Identifier).

4.1.1. Parametrs “valoda” (Language)

Parametrs “valoda” (Language) norāda dabīgo valodu, kas pieprasīta telpisko datu kopas tipa aprakstam.

4.1.2. Parametrs “telpisko datu kopas identifikators” (Spatial Data Set Identifier)

Parametrs “telpisko datu kopas identifikators” (Spatial Data Set Identifier) satur telpisko datu kopas unikālo resursa identifikatoru (Unique Resource Identifier).

4.2. Atbilde “aprakstīt telpisko datu kopu” (Describe Spatial Data Set)

4.2.1. Atbildes “aprakstīt telpisko datu kopu” (Describe Spatial Data Set) parametrs

Atbildes “aprakstīt telpisko datu kopu” (Describe Spatial Data Set) parametram jābūt pieprasījumā norādītās telpisko datu kopas telpisko objektu aprakstam pieprasītajā valodā.

5. OPERĀCIJA “SAISTĪTIES AR LEJUPIELĀDES PAKALPOJUMU” (LINK DOWNLOAD SERVICE)

Operācija “saistīties ar lejupielādes pakalpojumu” (Link Download Service) nodrošina iespējas deklarēt šai regulai atbilstoša lejupielādes pakalpojuma pieejamību, lejupielādēšanai izmantojot resursus ar dalībvalsts lejupielādes pakalpojuma starpniecību, saglabājot resursus to īpašnieka atrašanās vietā.

5.1. Pieprasījums “saistīties ar lejupielādes pakalpojumu” (Link Download Service)

5.1.1. Pieprasījuma “saistīties ar lejupielādes pakalpojumu” (Link Download Service) parametrs

Pieprasījuma “saistīties ar lejupielādes pakalpojumu” (Link Download Service) parametram jāsatur visa informācija par valsts iestādes vai trešas personas lejupielādes pakalpojumu, kas atbilst šai regulai, dodot iespēju dalībvalsts lejupielādes pakalpojumam sniegt piekļuvi telpisko datu kopām un attiecīgos gadījumos, kad tas ir iespējams, telpiskajiem objektiem no valsts iestādes vai trešas personas lejupielādes pakalpojumiem.

B DAĻA

Tiešās piekļuves lejupielādes operācijas

6. OPERĀCIJU SARAKSTS

Ja lejupielādes pakalpojums dod tiešu piekļuvi telpisko datu kopām, papildus 1. tabulā norādītajām operācijām tam jānodrošina šā pielikuma 2. tabulā norādītās operācijas.







2. tabula Operācija Loma “Iegūt telpisko objektu” (Get Spatial Object) Šī operācija nodrošina telpisko objektu izgūšanu, pamatojoties uz vaicājumu. “Aprakstīt telpisko objektu tipu” (Describe Spatial Object Type) Šī operācija izdod telpisko objektu norādīto tipu aprakstu.

Visu operāciju pieprasījuma un atbildes parametri papildina katras operācijas aprakstu un ir lejupielādes pakalpojuma tehniskās specifikācijas sastāvdaļa.

7. OPERĀCIJA “IEGŪT TELPISKO OBJEKTU” (GET SPATIAL OBJECT)

7.1. Pieprasījums “iegūt telpisko objektu” (Get Spatial Object)

Pieprasījumā “iegūt telpisko objektu” (Get Spatial Object) ir šādi parametri:

— valoda (Language),

— telpisko datu kopas identifikators (Spatial Data Set Identifier),

— koordinātu atskaites sistēma (Coordinate Reference System),

— vaicājums.

7.1.1. Parametrs “valoda” (Language)

Parametrs “valoda” (Language) norāda dabīgo valodu, kas pieprasīta telpiskajiem objektiem.

7.1.2. Parametrs “telpisko datu kopas identifikators” (Spatial Data Set Identifier)

Parametrs “telpisko datu kopas identifikators” (Spatial Data Set Identifier) satur pieprasītās telpisko datu kopas unikālo resursa identifikatoru (Unique Resource Identifier). Ja parametrs nav norādīts, ar to saprot, ka ir atlasītas visas pieejamās telpisko datu kopas.

7.1.3. Parametrs “koordinātu atskaites sistēma” (Coordinate Reference System)

Parametrs “koordinātu atskaites sistēma” (Coordinate Reference System) satur vienu no koordinātu atskaites sistēmām, kas iekļautas koordinātu atskaites sistēmu uzskaitījumā Regulā (ES) Nr. 1089/2010.

7.1.4. Vaicājuma parametrs

Vaicājuma parametram jāsastāv no C daļā minētajiem meklēšanas kritērijiem.

7.2. Atbilde “iegūt telpisko objektu” (Get Spatial Object)

Atbildē “iegūt telpisko objektu” (Get Spatial Object) ir šādi parametri:

— telpisko objektu kopa (Spatial Objects Set),

— telpisko objektu kopas metadati (Spatial Objects Set Metadata).

7.2.1. Parametrs “telpisko objektu kopa” (Spatial Objects Set)

Parametrs “telpisko objektu kopa” (Spatial Objects Set) ir telpisko objektu kopa, kas atbilst Regulai (ES) Nr. 1089/2010 un ievēro meklēšanas kritērijus vaicājumā, ir pieprasītajā valodā un koordinātu atskaites sistēmā.

7.2.2. Parametrs “telpisko objektu kopas metadati” (Spatial Objects Set Metadata)

Parametrs “telpisko objektu kopas metadati” (Spatial Objects Set Metadata) satur vismaz telpisko objektu kopas INSPIRE metadatu elementus.

8. OPERĀCIJA “APRAKSTĪT TELPISKO OBJEKTU TIPU” (DESCRIBE SPATIAL OBJECT TYPE)

8.1. Pieprasījums “aprakstīt telpisko objektu tipu” (Describe Spatial Object Type)

Pieprasījumam “aprakstīt telpisko objektu tipu” (Describe Spatial Object Type) ir šādi parametri:

— valoda (Language),

— telpiskā objekta tips (Spatial Object Type).

8.1.1. Parametrs “valoda” (Language)

Parametrs “valoda” (Language) norāda dabīgo valodu, kas pieprasīta telpisko objektu aprakstam.

8.1.2. Parametrs “telpiskā objekta tips” (Spatial Object Type)

Parametrs “telpiskā objekta tips” (Spatial Object Type) satur vienu no Regulā (ES) Nr. 1089/2010 noteiktajiem telpisko objektu tipu nosaukumiem, kas ir valodas ziņā neitrāli. Ja parametrs nav norādīts, ar to saprot, ka ir atlasīti visi telpisko objektu tipi.

8.2. Atbilde “aprakstīt telpisko objektu tipu” (Describe Spatial Object Type)

8.2.1. Atbildes “aprakstīt telpisko objektu tipu” (Describe Spatial Object Type) parametrs

Atbildes “aprakstīt telpisko objektu tipu” (Describe Spatial Object Type) parametrs ir attiecīgā telpiskā objekta tipa apraksts saskaņā ar Regulu (ES) Nr. 1089/2010.

C DAĻA

Meklēšanas kritēriji operācijai “iegūt telpisko objektu” (Get Spatial Object)

Lejupielādes pakalpojuma operācijas “iegūt telpisko objektu” (Get Spatial Object) vajadzībām jārealizē šādi meklēšanas kritēriji:

— telpisko datu kopas unikālais resursa identifikators (Unique Resource Identifier of Spatial Data Set),

— visi attiecīgie galvenie atribūti un saistība starp telpiskajiem objektiem saskaņā ar Regulu (ES) Nr. 1089/2010; jo īpaši telpiskā objekta unikālais identifikators un laika piesaistes raksturlielumi, ieskaitot aktualizācijas datumu,

— ģeogrāfiskais izgriezums kādā no Regulā (ES) Nr. 1089/2010 minētajām koordinātu atskaites sistēmām,

— telpisko datu temats.

Lai atrastu telpiskos objektus, izmantojot meklēšanas kritēriju kombināciju, jābūt loģisko un salīdzināšanas operatoru atbalstam.









V PIELIKUMS

TRANSFORMĀCIJAS PAKALPOJUMI

Transformācijas operācijas

1. OPERĀCIJU SARAKSTS

Lai transformācijas pakalpojums atbilstu Direktīvas 2007/2/EK 11. panta 1. punkta d) apakšpunktā noteiktajām prasībām, tam jānodrošina šā pielikuma 1. tabulā norādītās operācijas.







1. tabula Operācija Loma “Iegūt transformācijas pakalpojuma metadatus” (Get Transformation Service Metadata) Sniedz visu par pakalpojumu nepieciešamo informāciju un pakalpojuma iespēju aprakstu, tostarp atbalstīto transformācijas kategoriju, atbalstītās transformācijas, akceptētos ievades datu tipus, atbalstītā modeļa definīciju un modeļu atbilstības valodas. “Transformēšana” (Transform) Veic pašu faktisko transformācijas procesu. “Saistīties ar transformācijas pakalpojumu” (Link Transformation Service) Dod iespēju deklarēt transformācijas pakalpojuma pieejamību transformējamo telpisko datu kopām, izmantojot dalībvalsts transformācijas pakalpojumus, vienlaicīgi saglabājot transformācijas iespējas attiecīgās valsts iestādes vai trešas personas atrašanās vietā.

Visu operāciju pieprasījuma un atbildes parametri papildina katras operācijas aprakstu un ir transformācijas pakalpojuma tehniskās specifikācijas sastāvdaļa.

2. OPERĀCIJA “IEGŪT TRANSFORMĀCIJAS PAKALPOJUMA METADATUS” (GET TRANSFORMATION SERVICE METADATA)

2.1. Pieprasījums “iegūt transformācijas pakalpojuma metadatus” (Get Transformation Service Metadata)

2.1.1. Pieprasījuma “iegūt transformācijas pakalpojuma metadatus” (Get Transformation Service Metadata) parametrs

Pieprasījuma “iegūt transformācijas pakalpojuma metadatus” parametrs norāda dabīgo valodu, kas izmantojama atbildei uz pieprasījumu “iegūt transformācijas pakalpojuma metadatus” pēc satura.

2.2. Atbilde “iegūt transformācijas pakalpojuma metadatus” (Get Transformation Service Metadata)

Atbildē uz pieprasījumu “iegūt transformācijas pakalpojuma metadatus” jābūt šādām parametru kopām:

— transformācijas pakalpojuma metadati (Transformation Service Metadata),

— operāciju metadati (Operations Metadata),

— valodas (Languages).

2.2.1. Parametrs “transformācijas pakalpojuma metadati” (Transformation Service Metadata)

Parametrs “transformācijas pakalpojuma metadati” (Transformation Service Metadata) satur vismaz transformācijas pakalpojuma INSPIRE metadatu elementus.

2.2.2. Parametrs “operāciju metadati” (Operations Metadata)

Parametrs “operāciju metadati” (Operations Metadata) sniedz metadatus par transformācijas pakalpojuma īstenotajām operācijām.

Tajā jābūt katras operācijas aprakstam un vismaz apmainīto datu aprakstam un tīkla adresei, kā arī:

— transformācijas kategorijām, ko akceptē attiecīgā transformēšanas (Transform) operācija,

— kodējumam ievadāmajai telpisko datu kopai, ko akceptē attiecīgā transformēšanas (Transform) operācija,

— datu modeļa (Data Model) valodām, ko akceptē attiecīgā transformēšanas (Transform) operācija,

— datu modeļu atbilstības (Model Mapping) valodām, ko akceptē attiecīgā transformēšanas (Transform) operācija.

2.2.3. Parametrs “valodas” (Languages)

Jābūt norādītiem diviem parametriem:

— atbildes valodas parametrs, kas norāda dabīgo valodu, kura izmantota atbildē uz pieprasījumu “iegūt transformācijas pakalpojuma metadatus” (Get Transformation Service Metadata),

— parametrs “atbalstītās valodas” (Supported languages), kas satur to dabīgo valodu uzskaitījumu, kuras transformācijas pakalpojums atbalsta.

3. OPERĀCIJA “TRANSFORMĒŠANA” (TRANSFORM)

3.1. Pieprasījums “transformēšana” (Transform)

Pieprasījumā “transformēšana” (Transform) ir šādi parametri:

— ievadāmā telpisko datu kopa (Input Spatial Data Set),

— avotmodelis (Source Model),

— mērķmodelis (Target Model),

— atbilstība starp modeļiem (Model Mapping).

3.1.1. Parametrs “ievadāmā telpisko datu kopa” (Input Spatial Data Set)

Parametrs “ievadāmā telpisko datu kopa” (Input Spatial Data Set) norāda attiecīgo telpisko datu kopu, kura jātransformē.

3.1.2. Parametrs “avotmodelis” (Source Model)

Parametrs “avotmodelis” (Source Model) norāda ievadāmās telpisko datu kopas modeli.

3.1.3. Parametrs “mērķmodelis” (Target Model)

Parametrs “mērķmodelis” (Target Model) norāda modeli, kādā jātransformē ievadāmā telpisko datu kopa.

3.1.4. Parametrs “atbilstība starp modeļiem” (Model Mapping)

Parametrs “atbilstība starp modeļiem” (Model Mapping) norāda no avotmodeļa (Source Model) uz mērķmodeli (Target Model) veicamos telpisko datu kopas pārveidojumus.

3.2. Atbilde “transformēšana” (Transform)

3.2.1. Atbildes “transformēšana” (Transform) parametrs

Atbildes “transformēšana”(Transform) parametrs satur telpisko datu kopu, kura transformēta atbilstoši Regulai (ES) Nr. 1089/2010.

4. OPERĀCIJA “PIEVIENOT SAITI AR TRANSFORMĀCIJAS PAKALPOJUMU” (LINK TRANSFORMATION SERVICE)

4.1. Pieprasījums “saistīties ar transformācijas pakalpojumu” (Link Transformation Service)

4.1.1. Pieprasījuma “pievienot saiti ar transformācijas pakalpojumu” (Link Transformation Service) parametrs

Pieprasījuma “saistīties ar transformācijas pakalpojumu” (Link Transformation Service) parametram jāsatur visa informācija par valsts iestādes vai trešas personas transformācijas pakalpojumu, kas atbilst šai regulai, nodrošinot valsts iestādes vai trešas personas transformācijas pakalpojuma izmantošanas iespējas dalībvalsts transformācijas pakalpojumam.